open-index/open-wikipedia-markdown huggingface dataset:
Sami Minkkinen

**Sami Minkkinen** (s. 1978) on suomalainen NLP-valmentaja, hypnotisti ja yrittäjä. Hän oli hypnotisti *[[Mitä tuli tehtyä]]* -ohjelmassa, jota esitettiin Nelosella maaliskuusta 2012 toukokuuhun 2014.

Hän on toiminut myös yrittäjänä NLP Opistossa, jossa hän opettaa muun muassa NLP:tä eli neurolingvististä ohjelmointia. Nykyään NLP Opistoa ei ole olemassa ja muutenkin Samilla on ollut vaikeuksia yritystoiminnassa.

Samin valmennustoiminta on saanut ajoittain myös kritiikkiä. Sami Minkkinen on lopettanut valmennustoimintansa kokonaan vuonna 2024, heti vuonna 2023 tapahtuneen uskoontulonsa jälkeen. Hän on kertonut tästä TV7 haastattelussa 31.3.2024  

Samilla on myös oma YouTube-kanava, jota hän ylläpitää yhdessä puolisonsa kanssa, lukien mm. Raamattua. 

## Lähteet
* NLP Opiston henkilökuntaesittely
P-Kresoli

**p-Kresoli** eli **para-kresoli** fenoleihin kuuluva orgaaninen yhdiste. Yhdistettä käytetään pääasiassa hapettumisenesto- ja stabilointiaineiden ja muiden kemikaalien valmistuksessa. Yhdistettä esiintyy kukkien tuoksuissa ja semiokemikaalina eliöiden viestinnässä. p-Kresoli on m-kresolin ja o-kresolin isomeeri.

## Ominaisuudet
p-Kresoli on huoneenlämpötilassa värittömiä kiteitä. Se liukenee hieman veteen, ja vesiliuos on heikosti hapan. Happamuudeltaan yhdiste vastaa fenolia. 

p-Kresoli on muun muassa ihmisen, hevosen ja sian hien komponentti. Sen on todettu houkuttelevan muun muassa horkkahyttysten (*Anopheles*) suvun naarashyttysiä.

## Valmistus ja käyttö
p-Kresolia ja sen isomeereja esiintyy kivihiilitervassa, joka oli aikaisemmin kresolien tärkein lähde. Ongelmaksi kuitenkin muodostuu m- ja p-kresolien erotus, koska niiden lähekkäiset kiehumispisteet estävät erottamisen tislaamalla. Nykyisin p-kresolia valmistetaan pääosin synteettisesti. Tärkein menetelmä on tolueenin sulfonointi väkevän rikkihapon avulla p-tolueenisulfonihapoksi ja muodostuvaa sulfonihappoa kuumennetaan natriumhydroksidin ja natriumsulfiitin kanssa yli 300&nbsp;°C:n lämpötilassa, jolloin muodostuu p-kresolia. Erittäin puhdasta tuotetta voidaan syntetisoida myös p-klooritolueenin emäshydrolyysillä tai hajottamalla p-symeenihydroperoksidia hapolla.

p-Kresolia käytetään hapettumisenestoaineiden ja stabilointiaineiden valmistukseen. Siitä valmistetaan suuria määriä kumin ja elintarvikkeiden hapettumisenestoaineena käytettävää 2,6-di-tert-butyyli-4-metyylifenolia eli butyloitua hydroksitolueenia. Muita p-kresolista valmistettavia kemikaaleja ovat muun muassa 2-tert-butyyli-4-metyylifenoli ja eräät väriaineiden valmistuksessa käytettävät yhdisteet ja novolakkahartsit.

## Lähteet

## Aiheesta muualla
*Human Metabolome Database (HMDB): p-Cresol 
*Food Component Database (FooDB): 4-Methylphenol 
*DrugBank: P-Cresol 
*Toxin and Toxin Target Database (T3DB): p-Cresol 
*Kyoto Encyclopedia of Genes and Genomes (KEGG): 4-Cresol 
*Pherobase: Floral Compound - p-cresol 
*Pherobase: Semiochemical - p-cresol 
* p-Cresol Dr. Duke's Phytochemical and Ethnobotanical Databases. USDA
Abalak (departementti)

**Abalak** on departementti Nigerin Tahouan alueella. Se sijaitsee Sahelin vyöhykkeen kuivassa ja köyhässä pohjoisosassa. Departementin pinta-ala on noin 20&nbsp;000 neliökilometriä. Asukkaita on 108&nbsp;800 henkeä (vuonna 2010, arvio).

Departementin hallinnollinen keskus on Abalakin kaupunki. Sen lisäksi siihen kuuluvat Akoubounoun, Azèyen, Tabalakin ja Tamayan maalaiskunnat. Asukkaat ovat tuaregeja, fulbeja, hausoja ja arabeja.

Paikallisia elinkeinoja ovat paimentolaisuuteen perustuva karjanhoito sekä vähäisessä määrin maanviljely. Nautoja, lampaita, vuohia, hevosia ja kameleja kasvatetaan myytäväksi Nigeriaan, Beniniin, Algeriaan ja Libyaan. Tärkeimmät viljelykasvit ovat hirssi ja durra. Naiset tekevät perinteisiä käsitöitä.

## Lähteet
Kielletyt kirjat

**Kielletyt kirjat** ovat kirjoja, jotka ovat syystä tai toisesta joutuneet sensuurin kohteeksi. Katolisen kirkon kieltämät kirjat luetteloitiin aikoinaan Index librorum prohibitorumiin.

## Esimerkkejä

* Maus-sarjakuva kiellettiin Yhdysvaltain Tennesseen kouluissa vuonna 2022.

## Katso myös
* Jatkosodan jälkeinen kirjasensuuri Suomessa
* Sensuuri Suomessa

## Lähteet

## Kirjallisuutta
*Ekholm, Kai: *Kielletyt kirjat*. Eduskunnan kirjasto, Helsinki 1996. Eduskunnan kirjaston tutkimuksia ja selvityksiä 123. 
*Ekholm, Kai: *Kielletyt kirjat 1944-1946: yleisten kirjastojen kirjapoistot vuosina 1944-1946*. Things to come, Jyväskylän yliopiston kirjasto, Jyväskylä 2000. Oulun yliopiston väitöskirja. 

## Aiheesta muualla
* Kielletyt kirjat -verkkosivusto
* American Library Association: Frequently Challenged Books
Nils-Eric Ringbom

**Nils-Eric Ringbom** (27. joulukuuta 1907 Turku – 13. helmikuuta 1988 Helsinki) oli suomenruotsalainen säveltäjä, musiikkitieteilijä ja hallintomies.

## Ura
Nils-Eric Ringbom opiskeli aluksi viulunsoittoa Leo Funtekin johdolla (1913–1926) ja sen jälkeen myös soitinnusta (1939–1944). Musiikkitieteen opintonsa hän suoritti Åbo Akademissa, jossa hän väitteli filosofian tohtoriksi tutkielmallaan *Über die Deutbarkeit der Tonkunst* vuonna 1955. Hänen väitöskirjansa oli ensimmäinen suomalainen musiikkiteoreettis-esteettinen tutkimus.

Ringbom työskenteli viulunsoittajana Turun kaupunginorkesterissa vuosina 1927–1928 mutta siirtyi sittemmin Helsingin kaupunginorkesterin palvelukseen – ensin kirjastonhoitajaksi vuonna 1938 ja Ernest Pingoud’n jälkeen intendentiksi (1943–1970). Lisäksi hän hoiti monia musiikkielämän luottamustehtäviä ja työskenteli musiikkiarvostelijana (*Åbo Underrättelser*, *Svenska Pressen*, *Nya Pressen*). Hänen kirjallinen tuotantonsa on laaja, ja hänen kirjojaan on käännetty ruotsista muille kielille.

Säveltäjänä Ringbom edustaa lähinnä uusklassismia: hän sai virikkeitä Tulenkantajilta ja Paul Hindemithiltä. Hän piti useita sävellyskonsertteja (Turussa 1933, Helsingissä 1934, 1945, 1949, 1962, 1970 ja 1984). Hänen sävellystuotantoonsa kuuluu muun muassa viisi sinfoniaa sekä laulusarjoja.

1960-luvun kokeelliseen musiikkiin Ringbom suhtautui torjuvasti. Niin kutsutut lastenkamarikonsertit saivat lisänimensä hänen kielteisestä arvostelustaan, jonka mukaan ensimmäisen konsertin lopputuloksena oli vain ”hillitöntä ja tarkoituksetonta lastenkamarimekkalaa”.

## Suku
Nis-Eric Ringbomin tyttäriä ovat näyttelijät Susanna Ringbom (s. 1939) ja Johanna Ringbom (s. 1948) sekä kuvittaja Antonia Ringbom (s. 1946) ja poika oli toimittaja Mårten Ringbom (1934–2012); hänen veljiään olivat taidehistorian professori Lars-Ivar Ringbom (1901–1971) ja kemisti Anders Ringbom (1903–1972). Lena Ringbom Lindén oli hänen sisarensa. Nils Brandt oli Ringbomin vävy, Susannan aviomies.

## Kirjoja
* *Helsingfors Orkesterföretag 1882–1932: Helsingfors orkesterförening, Filharmoniska sällskapet, Helsingfors stadsorkester.* 1932.
* *Helsingin orkesteri 1882–1932.* Suomentanut Taneli Kuusisto. 1932.
* *Säveltaide.* Suomentanut Tauno Pylkkänen. 1946.
* *Sibelius.* 1948. (Käännetty usealle kielelle.)
* *Über die Deutbarkeit der Tonkunst.* (Diss.) 1955.
* *De två versionerna av Sibelius' tondikt "En saga".* 1956.
* *Musik utan normer: Essäer kring musik och konst i allmänhet.* 1972.
* *Orkesterhövdingar: Dokument om dirigenter.* 1981.

## Lähteet
* Heiniö, Mikko ym. (toim.): *Suomalaisia säveltäjiä*, s. 425–426. Otava, Helsinki 1994. .

### Viitteet
Jättiruoko

**Jättiruoko** eli **aasianjättiruoko** (*Arundo donax*) on nimensä mukaisesti isokokoinen heinäkasvi (heimo Poaceae). Sitä voidaan käyttää monivuotisena koristekasvina. Jättiruokoa pidetään yhtenä maailman sadasta haitallisimmasta vieraslajista.

## Ulkonäkö ja koko
Heinän juurakko on suomuinen, haarova, polveileva ja tukeva. Varsi on 2–6 metriä korkea ja 1–1,5&nbsp;cm halkaisijaltaan, haarautumaton, bambun tapainen. Lehdet ovat 30–60&nbsp;cm pitkiä ja 2–5&nbsp;cm leveitä, kapenevat kärkeen päin lankamaisen ohuiksi. Kukinto on tähkämäinen huiskilo, yleensä sinipunainen. Yksikotinen. Jättiruoko kuuluu C4-kasveihin eli käyttää yhteyttämiseen C4-yhteyttämistä.

## Kasvupaikka
Jättiruoko on kotoisin Välimereltä. Se suosii kosteita paikkoja mutta kasvaa hyvin myös kuivassa ja kaikenlaisessa maassa, tienvarsilla, joutomailla. Sitä käytetään myös aitakasvina.

## Käyttö
Yhdysvalloissa kasvia käytetään sekä paperin että bioenergian raaka-aineena. Jättiruokoa käytetään monien puupuhaltimien, esim. oboen ja fagotin suuttimen, röörin tekemiseen, se muodostuu kahdesta vastakkain sidotusta ruokolehdykästä.

## Kuvia

Tiedosto:Arundo donax 001.JPG
Tiedosto:Arundo donax habit3 (6804288514) (2).jpg
Tiedosto:Arundo donax 002.JPG
Tiedosto:Arundo donax habit2 (6804292586) (2).jpg
Tiedosto:Arundo donax habit8 (6971242426) (2).jpg
Tiedosto:Arundo donax habit9 (6971244956) (2).jpg


## Lähteet

## Aiheesta muualla
*Finto: Kassu – Kasvien suomenkieliset nimet: Jättiruoko (''Arundo donax'')
* Suomen Lajitietokeskus: Jättiruoko (aasianjättiruoko) – ''Arundo donax''
*Arja Santanen, Pirjo Mäkelä, Frederick Stoddard: Uusilla bioenergiakasveilla monimuotoisuutta pelloille, Helsingin yliopisto
*ITIS: ''Arundo donax'' 
*United States Department of Agriculture (USDA): ''Arundo donax'' 
*Flora of China: ''Arundo donax'' 
*Dr. Duke's Phytochemical and Ethnobotanical Databases: Arundo donax
Vaulat

**Vaulat** (*Asarina*) on ratamokasveihin (aiemmin naamakukkais- eli syyläjuurikasveihin Scrophulariaceae) kuuluva köynnöskasvisuku. Sen lajeja voidaan viljellä yksivuotisina koristekasveina.

## Lajeja
* kitavaula (*Asarina antirrhinifolia*)
* sinivaula (*Asarina barclaiana*)
* punavaula (*Asarina erubescens*)
* keltavaula (*Asarina procumbens*)
* purppuravaula (*Asarina purpusii*)
* sinipunavaula (*Asarina scandens*)

## Lähteet
* Räty, E. ja Alanko, P. 2004: Viljelykasvien nimistö. - 200 sivua. - Puutarhaliiton julkaisuja n:o 328. 

### Viitteet

## Aiheesta muualla
* Finto: Kassu – Kasvien suomenkieliset nimet: ''Asarina''
Taponlehdet

**Taponlehdet** (*Asarum*) on piippuruohokasvisuku (heimo Aristolochiaceae), jonka lajit ovat myrkyllisiä. Niitä viljellään monivuotisina koristekasveina ja ne sopivat maanpeitekasveiksi. Sukuun kuuluu noin 90 lajia, joista suurin osa esiintyy vain Aasiassa.

## Lajeja
* kanadantaponlehti (*Asarum canadense*)
* kirjotaponlehti (*Asarum splendens*)
* lehtotaponlehti eli peittolehti (*Asarum europaeum*)
* lännentaponlehti (*Asarum caudatum*)

## Lähteet
* Räty, E. ja Alanko, P. 2004: Viljelykasvien nimistö. - 200 sivua. - Puutarhaliiton julkaisuja n:o 328. .

### Viitteet

## Aiheesta muualla
* Finto: Kassu – Kasvien suomenkieliset nimet: Taponlehdet (''Asarum'')
* Suomen Lajitietokeskus: Taponlehdet – ''Asarum''
*ITIS: ''Asarum'' 
*United States Department of Agriculture (USDA): ''Asarum'' 
*Flora of China: ''Asarum''
Helsingin kaupungin rakennusvalvontavirasto

**Helsingin kaupungin rakennusvalvontavirasto** on yksi Helsingin kaupungin virastoista. Viraston tehtäviin ‎kuuluu rakentamiseen ja rakennetun ympäristön hoitoon liittyvä neuvonta, valvonta ja lupakäsittely.‎ ‎Rakennusvalvontavirasto huolehtii rakennushankkeen sopeutumisesta ympäristöön sekä varmistaa ‎rakennusten oikean suunnittelun ja toteutuksen.  Viraston vastuulla on vaalia hyvää kaupunkikuvaa.‎ Helsingin rakennusvalvonnan visio on: "Ennakkoluulotonta, jämäkkää ja oikea-aikaista rakentamisen ohjausta elävässä Stadissa." http://www.hel.fi/www/rakvv/fi/tama_on_rakennusvalvonta/ 


Rakennusvalvontavirastoon kuuluu kolme osastoa; rakennustekninen, kaupunkikuva- ja yleinen osasto.  ‎Viraston kaupunkikuvaosasto vastaa lupahakemusten käsittelystä sekä neuvoo ja opastaa ‎rakentajia. Rakennusteknisen osaston vastuulla on rakennustyön viranomaisvalvonta. ‎
‎ 


Rakennustoimintaa valvoo Helsingissä rakennuslautakunta. Rakennusvalvontavirasto on lautakunnan ‎alainen valmistelu- ja toimeenpanoelin. Kaupunginvaltuusto valitsee rakennuslautakuntaan yhdeksän ‎jäsentä nelivuotiskaudeksi. Virasto sijaitsee Kallion kaupunginosassa osoitteessa Siltasaarenkatu 13.

## Aiheesta muualla
*  Helsingin kaupungin rakennusvalvontaviraston internetsivut
Wienin päärautatieasema

**Wienin päärautatieasema** (, lyh. *Wien Hbf*) on rautatieasema Wienissä Itävallassa. Asema korvasi entisen Südbahnhofin pääteaseman kauttakulkuasemalla, joka yhdistää neljä Wieniin johtavaa päärautatielinjaa, jotka tulevat pohjoisesta, idästä, lännestä ja etelästä. Rautatieasema avattiin virallisesti 10. lokakuuta 2014, mutta kokonaisuudessaan kompleksi valmistui 13. joulukuuta 2015.

## Lähteet
Wieniläinen kahvila

**Wienerkafé** on itävaltalainen kulttuuri-instituutio.

Ensimmäiset Wienin kahvilat avattiin 1600-luvun lopulla. Wienin kahviloiden loistoaikaa oli vuosisadanvaihde 1800/1900, jolloin siellä viettivät aikaa ja työskentelivät monet kirjailijat, kuten Arthur Schnitzler, Stefan Zweig, Peter Altenberg, Karl Kraus ja Hermann Broch. Vakioasiakkaisiin kuului tuolloin myös tunnettuja taiteilijoita, tieteilijöitä ja poliitikkoja, kuten Egon Schiele, Gustav Klimt, Adolf Loos, Theodor Herzl ja Alfred Adler.

Lokakuusta 2011 lähtien *Wienin kahvilakulttuuri* on kuulunut Itävallan kansalliselle listalle, josta valitaan Unescon Aineettoman kulttuuriperinnön luetteloon. Wieniläiskahvilaa luonnehditaan paikaksi, "jossa saa häiriintymättä kuluttaa aikaansa, mutta laskussa on vain kahvi".

Wieniläiskahvilalle tyypillisiä piirteitä ovat marmorikantiset pöydät, Thonet-tuolit ja päivälehdet. Stefan Zweig kuvaili kahvilaa tietynlaiseksi instituutioksi, "oikeastaan demokraattiseksi klubiksi, joka on kaikille avoin halvan kahvikupin hinnalla, jossa vieras voi istua tuntikausia tuon tilauksensa äärellä, keskustella, kirjoittaa, pelata korttia, ottaa vastaan postinsa ja ennen kaikkea lukea runsaasti tarjolla olevia päivä- ja aikakauslehtiä."

## Valikoima wieniläiskahviloita
* Kaffee Alt Wien, Bäckerstrasse 9
* Café Bräunerhof, Stallburggasse 2 – Thomas Bernhardin lempikahvila
* Café Central, Palais Ferstel – Peter Altenbergin lempikahvila
* Café Demel, Kohlmarkt 14 
* Café Hawelka, Dorotheergasse 6
* Café Landtmann, Dr.-Karl-Lueger-Ring 4 – Sigmund Freudin lempikahvila
* Café Museum, Operngasse 7
* Café Prückel, Stubenring 24, Dr. Karl-Lueger-Platzin kulmassa
* Café Ritter, Mariahilfer Strasse 73
* Hotel Sacher, Philharmonikerstrasse 4
* Café Schwarzenberg, Kärntner Ring 17 Schwarzenbergplatzilla
* Café Sperl, Gumpendorferstrasse 11

## Lähteet

## Aiheesta muualla
Silkkiyrtit

**Silkkiyrtit** (*Asclepias*) kuuluvat oleanterikasvien heimon (Apocynaceae) alaheimoon Asclepiadoideae, joka aiemmin on tunnettu käärmeenpistonyrttikasvien heimona (Asclepiadaceae) . Suvun lajeja viljellään monivuotisina koristekasveina, leikkokasveina ja yhtä lajia, punasilkkiyrttiä (*A. curassavica*), huonekasvina.

## Lajeja
* *[[sarvisilkkiyrtti|Asclepias asperula]]* – sarvisilkkiyrtti
* *[[Asclepias cryptoceras]]*
* *[[Asclepias cucullata]]*
* *[[punasilkkiyrtti|Asclepias curassavica]]* – punasilkkiyrtti
* *[[Asclepias exaltata]]*
* *[[purppurasilkkiyrtti|Asclepias incarnata]]* – purppurasilkkiyrtti
* *[[Asclepias longifolia]]*
* *[[Asclepias nivea]]*
* *[[Asclepias rubra]]*
* *[[tähtisilkkiyrtti|Asclepias speciosa]]* – tähtisilkkiyrtti
* *[[mesisilkkiyrtti|Asclepias syriaca]]* – mesisilkkiyrtti
* *[[karvasilkkiyrtti|Asclepias tuberosa]]* – karvasilkkiyrtti
* *[[Asclepias uncialis]]*
* *[[Asclepias variegata]]*
* *[[Asclepias verticillata]]*
* *[[Asclepias vestita]]*

## Lähteet
* Räty, E. ja Alanko, P. 2004: Viljelykasvien nimistö. - 200 sivua. - Puutarhaliiton julkaisuja n:o 328. 
* Stevens, P. F. (2001 onwards). Angiosperm Phylogeny Website. (Englanninkielinen)

### Viitteet

## Aiheesta muualla
* Finto: Kassu – Kasvien suomenkieliset nimet: ''Asclepias''
* Suomen Lajitietokeskus: Silkkiyrtit – ''Asclepias''
HS Technik

**HS Technik Motorsport** on itävaltalainen pikkuformulatalli. Talli perustettiin vuonna 2002. Talli on kilpaillut mm Itävallan F3 Cup ja Formula 3 Euroseries-sarjoissa. Tallin kuljettaja Tom Dillmann voitti Saksan F3-sarjan mestaruuden vuonna 2010. Nykyään talli kilpailee Saksan F3-sarjassa **HS Engineering** nimellä.

## Lähteet
*http://www.hstechnik-motorsport.at/page.php?page_id=470
Keltasoihdukki

**Keltasoihdukki** eli **keltasoihtu** (*Asphodeline lutea*) on monivuotinen ruoho heinäpuukasvien heimon (Xanthorrhoeaceae) alaheimossa Asphodeloideae, jota on aikaisemmin pidetty soihtukasvien (Asphodelaceae) heimona. Lajia viljellään monivuotisena koristekasvina eli perennana.

## Lähteet
* Räty, E. ja Alanko P. 2004: Viljelykasvien nimistö — Puutarhaliiton julkaisuja n:o 328. 200 s. .
* Stevens, P. F. 2001–: Angiosperm Phylogeny Website.

### Viitteet
Vitisoihtu

**Vitisoihtu** eli **valkosoihtu** (*Asphodelus albus*) on monivuotinen ruohokasvi soihtukasvien (*Asphodelaceae*) heimon alaheimossa *Asphodeloideae* (aiemmin heinäpuukasvien *Xanthorrhoeaceae* heimossa). Lajia viljellään perennana eli monivuotisena koristekasvina. Vitisoihtu on kotoisin Espanjasta, Italiasta ja Ranskasta.

Tätä tummanvihreälehtistä vaaleakukkaista kasvia kasvoi antiikin taruston mukaan manalan niityillä. Kukat ilahduttivat kuolleiden sieluja. Kreikkalaiset omistivat kasvin kasvuvoiman jumalattarelle Demeterille ja hänen tyttärelleen Persefonelle, roomalaiset Saturnukselle. Myytit kertovat asphodeluksen mukuloita käytetyn kuolleiden ravintona Haadeksessa. Nälänhätien aikoihin niitä söivät myös elävät. Mukuloiden uskottiin parantavan myrkytyksiä. Kukkatertut olivat jumalkuvien koristeita (hastula regia). Välimeren maissa asphodeluksella ilmaistaan surua vielä tänäkin päivänä. Kansanuskomuksissa kasvin arvellaan karkottavan pahoja henkiä.

## Lähteet
* Räty, E. ja Alanko P. 2004: Viljelykasvien nimistö. Puutarhaliiton julkaisuja n:o 328. .
* Stevens, P. F. 2001–: Angiosperm Phylogeny Website. Asphodelaceae 

### Viitteet
Merikeltatähti

**Merikeltatähti** eli **asterikki** (*Asteriscus maritimus*) on mykerökukkaiskasvilaji, jota viljellään yksivuotisena kesäkukkana. Se esiintyy luonnonvaraisena Lounais-Euroopassa, Luoteis-Afrikassa ja Kanariansaarilla.

## Lähteet
Kilpiangervo

**Kilpiangervo** (*Astilboides tabularis*, syn. *Rodgersia tabularis*) on iso- ja kilpilehtinen monivuotisruoho, joka kuuluu rikkokasvien (Saxifragaceae) heimoon. Sitä viljellään kosteiden paikkojen koristekasvina.

## Lähteet
* Räty, E ja Alanko P. (toim.) 2004: Viljelykasvien nimistö. - 200 sivua. - Puutarhaliiton julkaisuja 328. .

### Viitteet

## Aiheesta muualla
* Suomen Lajitietokeskus: Kilpiangervo – ''Astilboides tabularis''
* Puutarha.net: Kilpiangervo (''Astilboides tabularis'')
Drivex

**Drivex** on espanjalainen pikkuformulatalli ja ajokoulu. Tallin perustivat vuonna 2005 Pedro de la Rosa ja Miguel Ángel de Castro. Talli on kilpaillut mm. International GT Open-sarjassa, Espanjan GT mestaruussarjassa ja European F3 Open -sarjassa. Talli järjestää myös ajokoulutusta nuorille kuljettajille.
Jääkiekon naisten maailmanmestaruuskilpailut 2013

**Jääkiekon naisten maailmanmestaruuskilpailut 2013** pelattiin Ottawassa, Kanadassa. Maailmanmestaruuden voitti Yhdysvallat.

Turnauksen yhteydessä tehtiin myös uusi naisten jääkiekon yleisöennätys, kun Suomen ja Kanadan välistä alkusarjan ottelua oli katsomassa 18&nbsp;013 katsojaa.

## Otteluareenat




## Lohkot

**Lohko-A**
* 
* 
* 
* 

**Lohko-B**
* 
* 
* 
* 

## Alkusarja

### Lohko A

**Ottelut**Ottelujen alkamisajat Ottawan aikoja (UTC-4).

### Lohko B

**Ottelut**Ottelujen alkamisajat Ottawan aikoja (UTC-4).

## Putoamissarja

## Pudotuspelit

### Puolivälierät

### Välierät

### Sijoituspeli 5. sijasta

### Pronssiottelu

### Loppuottelu

## Pistepörssi

## Palkinnot

### IIHF:n valitsemat turnauksen parhaat pelaajat
***Paras maalivahti:**  Nadezhda Alexandrova
***Paras puolustaja:**  Jenni Hiirikoski
***Paras hyökkääjä**  Marie-Philip Poulin

### Median valitsema tähtikentällinen
***Maalivahti:**  Noora Räty
***Puolustajat:**  Meaghan Mikkelson Reid,   Catherine Ward
***Hyökkääjät:**  Marie-Philip Poulin,  Brianna Decker,  Jenn Wakefield
***Arvokkain pelaaja:**  Marie-Philip Poulin

## Loppusijoitukset
Sijoituksilla on merkitystä IIHF:n rankingiin.

**Pääsarjan turnaus**  

**[[Jääkiekon naisten 1. divisioonan maailmanmestaruuskilpailut 2013|1. divisioona]]**  **A-lohko** 

**B-lohko** 

**[[Jääkiekon naisten 2. divisioonan maailmanmestaruuskilpailut 2013|2. divisioona]]**  **A-lohko** 

**B-lohko** 

**[[Jääkiekon naisten 2. divisioonan maailmanmestaruuskilpailujen 2013 karsintasarja|2. divisioonan karsinnat]]**  '''&nbsp;
 

## Lähteet
* Kisat HockeyCanadan sivuilla 
* Kisat IIHF:n sivuilla 
* Turnaus IIHF:n tulospalvelussa
Delivery

**Delivery** tarkoittaa seuraavia asioita:

## Elokuvat
* *[[Palkkana kuolema]]* (*The Delivery*), alankomaalais-belgialainen elokuva vuodelta 1999
* *[[Delivery (vuoden 2004 elokuva)|Delivery]]*, kreikkalainen elokuva vuodelta 2004
* *[[Delivery (vuoden 2005 elokuva)|Delivery]]*, saksalainen animoitu lyhytelokuva vuodelta 2005
* *[[Delivery – Kuoleman kotiinkuljetus]]* (*Delivery*), yhdysvaltalainen elokuva vuodelta 2006

## Musiikki
* Delivery, brittiläinen yhtye
* ”Delivery”, Babyshamblesin kappale.
Tähtiputket

**Tähtiputket** (*Astrantia*) on suku sarjakukkaiskasvien heimossa. Suvun lajeista kolmea käytetään monivuotisina koristekasveina.

## Lajeja
* Alppitähtiputki (*Astrantia carniolica*)
** Punatähtiputki (*Astrantia carniolica* × *major*)
* Isotähtiputki (*Astrantia major*)
* Kaukasiantähtiputki (*Astrantia maxima*)
* Valkotähtiputki (*Astrantia pauciflora*)

## Lähteet

## Aiheesta muualla
* Suomen Lajitietokeskus: Tähtiputket – ''Astrantia''
* Finto: Kassu – Kasvien suomenkieliset nimet: ''Astrantia''
*[ftp://ftp.funet.fi/index/Tree_of_life/plants/magnoliophyta/magnoliophytina/magnoliopsida/apiaceae/astrantia/index.html Funet: Tähtiputket (*Astrantia*)]
*ITIS: ''Astrantia'' 
*United States Department of Agriculture (USDA): ''Astrantia''
Lemon Juice & Glycerine

**Lemon Juice & Glycerine** on suomalainen tavaramerkki. Oy Transmeri Ab:n kehittämään ja valmistamaan tuotesarjaan kuuluu käsivoiteita ja käsisaippuoita. Lemon Juice & Glycerinen ensimmäinen tuote on lanseerattu kesäolympialaisissa 1952. Tuotteet sisältävät nimen mukaisesti sitruunaa ja glyseriiniä.

## Lähteet
* Lemon Juice & Glycerinen kotisivut
Dorota Idzi

**Dorota Stanisława Idzi** (s. 8. toukokuuta 1966 Ścinawka Średnia) on puolalainen entinen nykyaikainen viisiottelija. Hän edusti seuratasolla CWKS Legia Warszawaa.

Idzi on lajinsa 23-kertainen MM-kisojen mitalisti, jonka lisäksi hän on voittanut 12 mitalia Euroopan-mestaruuskilpailuista. Hän voitti ensimmäisen kuudesta henkilökohtaisesta MM-mitalistaan vuonna 1988, jolloin hän sai Varsovassa pidetyistä kisoista kultaa. Idzi sai kultaa historian ensimmäisistä naisten Euroopan-mestaruuskilpailuista 1989 ja oli mukana myös Sydneyn olympialaisissa 2000, joissa laji oli naisille ensimmäistä kertaa ohjelmassa, mutta jäi tuolloin 34-vuotiaana kuudennelletoista tilalle.

## Lähteet
Ristikit

**Ristikit** (*Aubrieta*) on ristikukkaiskasvien (Brassicaceae) heimoon kuuluva suku, jossa on 21 lajia. Eräitä suvun lajeja viljellään monivuotisina koristekasveina.

## Lajeja
* mätäsristikki (*Aubrieta columnae*)
* tarharistikki (*Aubrieta* × *cultorum*)
* pikkuristikki (*Aubrieta deltoidea*)

## Lähteet
* Räty, E. ja Alanko P. (toim.) 2004: Viljelykasvien nimistö. - 200 sivua. - Puutarhaliiton julkaisuja 328. .

### Viitteet

## Aiheesta muualla
* Suomen Lajitietokeskus: Ristikit (''Aubrieta'')
* ITIS: ''Aubrieta'' 
* United States Department of Agriculture (USDA): ''Aubrieta''
Makaridja Sanganoko

**Makaridja Sanganoko** (s. 8. toukokuuta 1980) on norsunluurannikkolainen entinen yleisurheilija, joka kilpaili pikajuoksussa.

Sanganoko osallistui 4 × 100 metrin viestiin Sydneyn olympialaisissa 2000, joissa Norsunluurannikko putosi alkuerissä. Hän oli vuoden 2002 Afrikan-mestaruuskilpailuissa 100 metrillä neljäs ja 200 metrillä viides. Samana vuonna Sanganoko myös juoksi ennätysaikansa: 100 metrillä 11,17 sekuntia ja 200 metrillä 23,15. Hän pääsi 60 metrillä välieriin saakka sisäratojen MM-kisoissa 2003 juostuaan samoissa kisoissa ennätyksensä 7,39 s. Sanganoko kuitenkin putosi alkuerissä ulkokenttien MM-kilpailuissa samana vuonna 100 metrin matkalla.

## Lähteet
Gabonpuu

**Gabonpuu** eli **gaboninmahonki** eli **okoume** (*Aucoumea klaineana*) on trooppinen puu tohtorinpuukasvien (Burseraceae) heimossa. Sitä käytetään puutavaran tuottajana. Gabonpuu on ainavihanta puu ja se on täysikasvuisena yleensä noin 35–40 metriä korkea. Puuta esiintyy läntisessä Keski-Afrikassa, muun muassa Gabonissa, Kamerunissa ja Kongon tasavallassa.

## Lähteet
* Räty, E. & Alanko P. (toim.) 2004: *Viljelykasvien nimistö*, Puutarhaliiton julkaisuja 328. 200 s. .

### Viitteet

## Aiheesta muualla
* Kassu – Kasvien suomenkieliset nimet: Gabonpuu (''Aucoumea klaineana'')
* iNaturalist: ''Aucoumea klaineana''
* Global Biodiversity Information Facility (GBIF): ''Aucoumea klaineana'' 
* Centre for Agriculture and Biosciences International (CABI): ''Aucoumea klaineana'' (okoume) 
* Useful Tropical Plants Database: ''Aucoumea klaineana'' 
* Wood Database: Okoume
Kiiltopensas

**Kiiltopensas** (*Aucuba japonica*) on puuvartinen kasvilaji kiiltopensaiden (*Aucuba*) suvussa, joka nykysystematiikan mukaan kuuluu heimoon Garryaceae. Lajia käytetään koristekasvina.

## Lähteet

## Aiheesta muualla
* ITIS: ''Aucuba japonica'' 
* United States Department of Agriculture (USDA): ''Aucuba japonica'' 
* Flora of China: ''Aucuba japonica''
Kaitakello

**Kaitakello** (*Asyneuma limonifolium* tai *limoniifolium*, syn. *Campanula prenanthoides*) on kellokasvilaji (heimo Campanulaceae), jota käytetään monivuotisena koristekasvina.

Sen tieteellisen nimen synonyymeja ovat myös *Asyneuma prenanthoides* ((Durand) McVaugh), *Campanula filiflora* (Kellogg) ja *Campanula roezlii* (Regel).

## Lähteet
Piispanhatut

**Piispanhatut** (*Astrophytum*) on kaktuskasvisuku (heimo Cactaceae), jonka lajeja käytetään huonekasveina.

Piispanhattujen tieteellinen nimi tulee kreikan sanoista *aster* 'tähti' ja *fyton* 'kasvi'. Suvussa on neljä lajia. Kukinta kestää useita viikkoja.

Piispanhattujen luontaista levinneisyysaluetta ovat Etelä-Teksas sekä Pohjois- ja Keski-Meksiko.

## Tuntomerkit
Piispanhatut ovat tavallisesti yksittäin kasvavia, pallomaisia tai pylväsmäisiä, vihreitä ja usein pienten karvojen muodostamien täplien peittämiä. Suurimmat voivat saavuttaa 1,5&nbsp;m:n korkeuden. Varren harjanteet ovat harvassa ja niitä on 4–10. Areolit eli kääpiöversot ovat kookkaita, lähekkäisiä, mutta selvästi erillisiä. Niissä on piikkejä tai ne puuttuvat; piikit ovat muodoltaan vaihtelevia.

Kukat sijaitsevat varren päässä ja ovat avoinna päivisin. Ne ovat suppilomaisia, kookkaita, keltaisia tai keltaisia ja punanieluisia. Kukkaperässä on teräväkärkisiä suomuja. Hedelmä on pallomainen, ei aivan mehevä, ja siinä on kuivia suomuja ja tiheä karvoitus. Hedelmä avautuu epäsäännöllisesti, ja kehälehdet jäävät siihen pysyvästi kuihtuneina. Siemenet ovat hatun muotoisia, kiiltäviä, ruskeanmustia. Siemenkuori on melkein sileä ja hilumin (siemenaiheen varren entinen kiinnittymiskohta) kohdalta sisäänpäin kääntynyt. Siemenet ovat 2,5&nbsp;mm:n kokoisia.

## Lajeja
Lähde:
* Sarvipiispanhattu (*Astrophytum capricorne*)
* Tähtipiispanhattu (*Astrophytum ornatum*)
* Täpläpiispanhattu (*Astrophytum myriostigma*)

Edellisten lisäksi suvussa on Andersonin mukaan neljäskin laji: Korupiispanhattu (*Astrophytum asterias*).

## Lähteet
*Anderson, E. F. 2001: The Cactus Family. Portland, Oregon. .
*Räty, E ja Alanko P. (toim.) 2004: Viljelykasvien nimistö. Puutarhaliiton julkaisuja 328. .

### Viitteet

## Aiheesta muualla
* Finto: Kassu – Kasvien suomenkieliset nimet: ''Astrophytum''
* Suomen Lajitietokeskus: Piispanhatut – ''Astrophytum''
*ITIS: ''Astrophytum'' 
*United States Department of Agriculture (USDA): ''Astrophytum'' 
*http://cactiguide.com/cactus/?genus=Astrophytum
Kivikkokilpiruoho

**Kivikkokilpiruoho** (*Aurinia saxatilis*, syn. *Alyssum saxatile*) on kaksi- tai monivuotisena koristekasvina viljelty ristikukkaiskasvi (heimo *Brassicaceae* eli *Cruciferae*).

## Lähteet
* Räty, E. ja Alanko, P. 2004: Viljelykasvien nimistö. - 200 sivua. – Puutarhaliiton julkaisuja 328. .

### Viitteet

## Aiheesta muualla
* Suomen Lajitietokeskus: Kivikkokilpiruoho – ''Aurinia saxatilis''
*ITIS: ''Aurinia saxatilis'' 
*United States Department of Agriculture (USDA): ''Aurinia saxatilis''
Ukinkaktus

**Ukinkaktus** (*Espostoopsis dybowskii*) on huonekasvina viljelty kaktuskasvilaji (Cactaceae).

Ukinkaktusta tavataan Brasiliassa Pohjois-Bahiassa Se on *Espostoopsis*-suvun ainoa laji. 

Luonnossa ukinkaktus kasvaa matalaksi pensaaksi, joka haarautuu tyvestään useaksi pystyksi varreksi, joita peittää vaalea karva. Korkeutta niillä on 2–4 metriä. Varret ovat pitkittäisharjanteisia, matalia harjanteita on 20–28. Kussakin areolissa on kellertävää villamaista karvaa ja runsaasti valkoisia karvoja. Keskuspiikkejä on kaksi tai kolme ja ne ovat keltaisia, 2–3 cm pitkiä. Säteittäispiikkejä on runsaasti, ja ne ovat lyhyitä, hentoja ja areolin karvojen kätköissä. Kasvin kukinnan lähestyessä varren sivulle syntyy villamaisen karvan peittämiä kefalioita, joihin kukat kehittyvät. Ne avautuvat öisin ja ovat kapean putkimaisia - kellomaisia, valkoisia ja n. 4 cm:n mittaisia. Hedelmä on leveän munamainen, väriltään vaaleanpunainen, malto on valkoista. Siemenet ovat mustia, enemmän tai vähemmän päärynän muotoisia ja kyhmypintaisia.

## Lähteet
* Anderson, E. F. 2001: The Cactus Family. - 776 sivua - Timber Press, Portland, Oregon. . 
* Räty, E. ja Alanko, P. 2004: Viljelykasvien nimistö. - 200 sivua - Puutarhaliiton julkaisuja 328. .

### Viitteet
Sven Bender

**Sven Bender** (s. 27. huhtikuuta 1989 Rosenheim, Baijeri, Länsi-Saksa) on saksalainen jalkapalloilija, pelipaikaltaan keskikenttäpelaaja ja keskuspuolustaja. Hän edusti Saksan 2. Bundesliigassa TSV 1860 Müncheniä vuosina 2006–2009 sekä Bundesliigassa Borussia Dortmundia vuosina 2009–2017 ja Bayer 04 Leverkusenia vuosina 2017–2021. Hänellä on identtinen kaksoisveli Lars Bender, ja molemmat lopettivat pelaajauransa Bayer Leverkusenissa samalla kertaa toukokuussa 2021.

## Seurajoukkueura
Bender pelasi TSV 1860 Münchenissä 65 2. Bundesliigan ottelua, joissa teki yhden maalin kausilla 2006–2009. Hän siirtyi Borussia Dortmundiin 1,5 miljoonalla eurolla kesällä 2009. Hän pelasi seurassa kahdeksan kauden aikana 158 bundesliigaottelua, joissa teki neljä ja syötti seitsemän maalia.  Hän voitti Saksan-mestaruuden kausilla 2010–2011 ja 2011–2012, Saksan cupin 2012 ja 2017 sekä DFL-Supercupin 2013 ja 2014. Mestarien liigassa hän pelasi 27 ja Eurooppa-liigassa 14 ottelua.

Bender siirtyi Bayer 04 Leverkuseniin 12,5 miljoonalla eurolla kesällä 2017. Hän pelasi neljänä kautenaan joukkueessa 107 liigaottelua, joissa hän teki neljä maalia ja syötti yhden. Mestarien liigan kuudessa pelissä hän teki yhden maalin. Eurooppa-liigassa hän pelasi seitsemän ottelua. 

## Maajoukkueura
Bender pelasi kaikki viisi ottelua sekä Saksan sijoittuessa neljänneksi alle 17-vuotiaiden EM-kilpailuissa 2006 että voittaessa alle 19-vuotiaiden Euroopan-mestaruuden 2008. Hän pelasi kaksi ottelua alle 20-vuotiaiden MM-kilpailuissa 2009. Hän pelasi kaikki kuusi ottelua Saksan saavuttaessa olympiahopeaa Rio de Janeirossa 2016.

Bender pelasi ensimmäisen A-maaottelunsa Australiaa vastaan maaliskuussa 2011. Hän pelasi kolmen vuoden aikana kaikkiaan seitsemän maaottelua, joista yksi oli MM-karsintaottelu. 

## Lähteet
Julian Draxler

**Julian Draxler** (s. 20. syyskuuta 1993 Gladbeck, Nordrhein-Westfalen, Saksa) on saksalainen jalkapalloilija, pelipaikaltaan hyökkäävä keskikenttäpelaaja. Hän edustaa Qatar Stars Leaguessa pelaavaa Al-Ahlia.

## Ura
### Seurajoukkueura
Draxler liittyi Schalken junioriakatemiaan vuonna 2001. 17-vuotiaana hän debytoi Bundesliigassa Hamburger SV:tä vastaan tammikuussa 2011. Hän pelasi Schalkessa vuosien 2011–2015 aikana kaikkiaan 119 ottelua, joissa teki 18 maalia ja antoi yhtä monta maalisyöttöä. Mestarien liigan 17 ottelussa hän viimeisteli neljä maalia. Eurooppa-liigan 13 ottelussa hän osui kahdesti. Hän teki loppuottelun avausmaalin Schalken voittaessa Saksan cupin 2011. Hän oli samana vuonna voittamassa myös DFL-Supercupia.

Draxler siirtyi Schalkesta elokuussa 2015 viisivuotisella sopimuksella Wolfsburgiin seuran ennätyssummalla, noin 36 miljoonalla eurolla. Hän pelasi Wolfsburgissa puolentoista kauden aikana 34 bundesliigaottelua, joissa teki viisi ja syötti kahdeksan maalia. Mestarien liigan yhdeksässä ottelussa hän viimeisteli kolme ja alusti kaksi maalia.

Vuodenvaihteessa 2016–2017 Draxler siirtyi ranskalaisseura Paris Saint-Germainiin. Hän voitti Ranskan-mestaruuden 2018, 2019, 2020 ja 2022, Ranskan cupin ja liigacupin 2017, 2018 ja 2020 sekä Trophée des Championsin 2017, 2018 ja 2019. Hän pelasi viidessä ottelussa Mestarien liigan kaudella 2019–2020. Tappiollisessa loppuottelussa hän tuli vaihdosta kentälle.

Draxler pelasi kauden 2022–2023 lainasopimuksella portugalilaisessa Benficassa. Hän voitti kaudella 2022–2023 Portugalin mestaruuden. Draxler pelasi kauden aikana Primeira Ligassa 10 ottelua ja teki yhden maalin. Mestarien liigassa hän pelasi yhteensä vain 29 minuuttia kolmessa alkulohko-ottelussa, mutta ei pelannut muissa Mestarien liigan otteluissa.

Syyskuussa 2023 Draxler siirtyi Paris Saint-Germainista qatarilaiseen Al-Ahliin kaksivuotisella sopimuksella. Tammikuussa 2025 Draxler allekirjoitti Al-Ahlin kanssa vuoteen 2028 ulottuvan jatkosopimuksen.

### Maajoukkueura
Draxler on pelannut Saksan maajoukkueessa 58 ottelua ja tehnyt niissä seitsemän maalia. Ensimmäisen maaottelunsa hän pelasi Sveitsiä vastaan toukokuussa 2012. Ensimmäisen maaottelumaalinsa hän viimeisteli Yhdusvaltoja vastaan kesäkuussa 2013. MM-kilpailuissa 2014 hän pääsi vaihtopelaajana kentälle välieräottelussa Brasiliaa vastaan. Se oli hänen ainoa esiintymisensä maailmanmestaruuden voittaneessa Saksan joukkueessa. EM-kilpailuissa 2016 hän pelasi viidessä Saksan kuudesta ottelusta ja teki maalin neljännesvälieräottelussa Slovakiaa vastaan. Hän pelasi kaikki viisi ottelua ja teki yhden maalin Saksan voittaessa Maanosaliittojen cupin 2017. Hänet valittiin turnauksen parhaaksi pelaajaksi. MM-kilpailuissa 2018 hän pelasi Saksan kolmesta ottelusta kahdessa, joista toisessa täyden peliajan. Viimeisimmän maaottelunsa Draxler on pelannut maaliskuussa 2022.

## Lähteet

## Aiheesta muualla
Limaskasaniainen

**Limaskasaniainen** eli **nyppylimaskasaniainen** (*Azolla filiculoides*) on veden pinnalla kasvava saniaislaji kellussaniaiskasvien heimossa. Sitä pidetään akvaariokasvina.

## Lähteet
* Räty, E. ja Alanko, P. 2004: Viljelykasvien nimistö. - 200 sivua - Puutarhaliiton julkaisuja 328. .

### Viitteet

## Aiheesta muualla
* Suomen Lajitietokeskus: Nyppylimaskasaniainen – ''Azolla filiculoides''
Atsorella

**Atsorella** eli **mattoatsorella** (*Azorella trifurcata*) on sarjakukkaiskasvi (heimo Apiaceae), jota kasvatetaan monivuotisena koristekasvina. Laji on kotoisin Chilestä ja Argentiinasta.

Atsorella on matala, patjamaisesti leviävä maanpeitekasvi, jonka nahkeapintaiset lehdet muodostavat ruusukkeita. Se sopii istutettavaksi laattojen ja kivien väliin, muurien päälle sekä kivikkoon. Kasvi kestää vähäistä tallusta; jalanjäljet painuvat kasvustoon, mutta lehdet nousevat hetken kuluttua takaisin ylös. Lehdet ovat kiiltävän tummanvihreät, ja ne saattavat pysyä osin vihreinä talven yli.

Atsorella viihtyy aurinkoisessa kasvupaikassa, missä kasvualusta on läpäisevä hiekkamulta. Se sietää hyvin kuivuutta, muttei talvimärkyyttä. Atsorella kukkii heinäkuussa keltaisin kukin. Kasvia lisätään jakamalla.

## Lähteet
* Räty, E. ja Alanko, P. 2004: Viljelykasvien nimistö. - 200 sivua - Puutarhaliiton julkaisuja 328. .
* Tuominen, Kirsi ja Niemi, Olavi, 2013: Maanpeitekasvit - luo vehreä pihapiiri. Minervakustannus Oy. .

### Viitteet
Azorienkello

**Azorienkello** (*Azorina vidalii*, syn. *Campanula vidalii*) on huonekasvina viljelty kellokasvi. Se on azorienkellojen (*Azorina*) suvun ainoa laji ja esiintyy luonnonvaraisena vain Azorien saarilla.

Lajia tavataan useilla Azoreiden saarilla. Se kasvaa rantakallioilla, kivisillä rannoilla ja hiekkarannoilla. Lajin yksilömäärä on pieni, ja sitä uhkaavat elinympäristöjen heikentyminen, maankäytön muutokset ja saastuminen. Azorienkello on luokiteltu erittäin uhanalaiseksi lajiksi.

## Lähteet
Sokka irti (kappale)

"**Sokka irti**" on rap-artisti Cheekin toinen single hänen seitsemänneltä studioalbumiltaan *[[Sokka irti]]* kappale vuodelta 2012. Kappale kuultiin ensimmäisen kerran YleX -radiokanavalla 21. maaliskuuta 2012 ja se julkaistiin digitaalisesti 2. huhtikuuta 2012. Kappaleesta on julkaistu musiikkivideo. "Sokka irti" nousi parhaimmillaan sijalle kolme Suomen virallisella singlelistalla. Kappale valittiin viralliseksi kesähitiksi The Voicen äänestyksessä.

## Listasijoitukset

## Remix
Tamperelainen rap-artisti Majuri julkaisi 11. elokuuta YouTube-kanavallaan *Sonni irti (Sokka irti Bootleg  Hoodrat Remix Freestyle)* -nimisen remixin, jolla hän vierailee räppäämässä.

## Aiheesta muualla
* Sokka irti (Youtube)

## Lähteet
Ron-Robert Zieler

**Ron-Robert Zieler** (s. 12. helmikuuta 1989 Köln, Nordrhein-Westfalenin osavaltio, Länsi-Saksa) on saksalainen jalkapallomaalivahti, joka edustaa Bundesliigassa pelaavaa Kölniä. Hän on aiemmin urallaan edustanut Manchester Unitedia, Northampton Townia, Leicester Cityä, VfB Stuttgartia sekä pisimpään Hannoveria, jossa hän pelasi 11 kauden aikana kaikki kilpailut mukaan lukien yhteensä 382 ottelua.

Zieler pelasi useissa Saksan juniorimaajoukkueissa ja voitti vuonna 2008 alle 19-vuotiaiden Euroopan-mestaruuden. Saksan A-maajoukkueessa Zieler debytoi 11. marraskuuta 2011 ystävyysottelussa Ukrainaa vastaan. Hän kuului Saksan kokoonpanoon EM-kilpailuissa 2012 sekä Saksan mestaruuteen päättyneissä MM-kilpailuissa 2014, mutta jäi kummassakin turnauksessa ilman peliaikaa. Hän pelasi vuosina 2011–2015 yhteensä kuusi ottelua Saksan maajoukkueessa. Viimeisimmän maaottelunsa hän on pelannut kesäkuussa 2015 Yhdysvaltoja vastaan. 

## Lähteet
Marc-André ter Stegen

**Marc-André ter Stegen** (s. 30. huhtikuuta 1992 Mönchengladbach, Nordrhein-Westfalen) on saksalainen jalkapallomaalivahti, joka edustaa Espanjan La Ligassa pelaavaa Gironaa lainalla saman sarjan FC Barcelonasta. Hän on ollut Barcelonan ykkösmaalivahti vuosien ajan.

## Ura
### Seurajoukkueura
Ter Stegen liittyi Borussia Mönchengladbachiin jo 4-vuotiaana. Bundesliiga-debyyttinsä hän teki 18-vuotiaana huhtikuussa 2011 ja pian hän nousi joukkueen ykkösmaalivahdiksi. Hän pelasi joukkueessa kaiken kaikkiaan neljän kauden ajan pelaten 108 liigaottelua.

Kesällä 2014 Ter Stegen siirtyi FC Barcelonaan Espanjan La Ligaan. Hän pelasi ensimmäisen pelinsä Barcelonan maalilla ystävyysottelussa Recreativo Huelvaa vastaan. Hän loukkasi selkänsä Barcelonan harjoituksissa elokuussa, mikä viivästytti hänen virallista debyyttiään. Barcelonan toinen maalivahti Claudio Bravo sai aseman joukkueen ykkösvaihtoehtona Espanjan liigaan ter Stegenin torjuessa cup-pelit. Ensimmäisen virallisen pelin Barcelonalle ter Stegen pelasi syyskuussa 2014 Mestarien liigassa kyproslaista APOEL:ia vastaan voittaen 1–0. Hän nousi joukkueen ykkösmaalivahdiksi kaudella 2016–2017.

Ter Stegen on voittanut Barcelonan maalilla Mestarien liigan kaudella 2014–2015, Euroopan supercupin kaudella 2015–2016 ja varamaalivahtina seurajoukkueiden maailmanmestaruuden joulukuussa 2015. Hän on voittanut La Ligan kausina 2014–2015, 2015–2016, 2017–2018, 2018–2019, 2022–2023 ja 2024–2025, mutta vielä ensimmäisellä mestaruuskaudellaan hän oli täysin varamaalivahdin roolissa ja pelasi seuraavallakin kaudella vain seitsemän liigaottelua. Kaudella 2024–2025 hän pelasi loukkaantumisten johdosta vain kahdeksan liigaottelua. Hän on voittanut Espanjan cupin kausina 2014–2015, 2015–2016, 2016–2017, 2017–2018, 2020–2021 ja 2024–2025, joskaan hän ei pelannut kauden 2016–2017 loppuottelussa eikä kertaakaan kausien 2017–2018 ja 2024–2025 cup-otteluissa.

Lokakuussa 2020 Ter Stegen teki Barcelonan kanssa kesään 2025 ulottuvan jatkosopimuksen. Elokuussa 2023 sopimusta pidennettiin kesään 2028 ulottuvaksi.

Tammikuussa 2026 Ter Stegen siirtyi Gironaan loppukauden mittaisella lainasopimuksella.

### Maajoukkueura
Ter Stegen pelasi Saksan eri juniorimaajoukkueissa. Ensimmäisen ottelunsa Saksan A-maajoukkueessa hän pelasi toukokuussa 2012 Sveitsiä vastaan. Hän kuului kokoonpanoon EM-kilpailuissa 2016, MM-kilpailuissa 2018 ja MM-kilpailuissa 2022 mutta ei päässyt pelaamaan. Maanosaliittojen cupissa 2017 hän pelasi Saksan voittoisassa joukkueessa. Hän on pelannut tammikuun 21. päivään 2026 mennessä 44 A-maaottelua, joista kahdeksan on kuulunut MM-karsintaan ja yksi EM-karsintaan.

## Lähteet

## Aiheesta muualla
Adam Irigoyen

**Adam Irigoyen** (s. 5. elokuuta 1997) on yhdysvaltalainen näyttelijä, laulaja, räppäri ja tanssija. Hän on näytellyt muun muassa Deuce Martinezin roolissa Disney Channelin tv-sarjassa *[[Shake It Up]]*.

## Ura
Irigoyen aloitti näyttelijän uransa 11-vuotiaana. Hän pääsi vierailijapääosan rooliin Disney Channelin tilannekomediassa *[[Waverly Placen velhot]]*. Irigoyen on myös tullut näkyviin elokuvista *Electrical & Natural Gas Safe, Flight* ja *Nickel or Dime*. Hän esiintyy Disney Channelin televisiosarjassa *Shake It Up* Martin "Deuce" Martinezina, joka on ollut Rockyn Bluen ja CeCe Jonesin (Bella Thorne ja Zendaya) pitkäaikainen ystävä. Vierailijapääosan roolin hän sai ohjelmassa *Charlie Shakes It Up*, joka on ensimmäinen *[[Onnea matkaan, Charlie!|Onnea matkaan, Charlie!:n]]* ja *Shake It Upin*:in sekoitus ja julkaistiin 5. kesäkuuta 2011.

## Yksityiselämä
Irigoyen syntyi 5. elokuuta 1997 Miamissa Floridassa. Hän on asunut Etelä-Kaliforniassa opettajavanhempiensa Annien ja Ericin, pikkuveljensä ja isosiskonsa kanssa. Hänen äitinsä on kuubalainen.

## Televisio

## Aiheesta muualla

*Kotisivut
*
Talento de Barrio

**Talento de Barrio** on José Iván Santiagon ohjaama puertoricolainen elokuva vuodelta 2008. Sen pääosaa näyttelee reggaetonlaulaja Daddy Yankee.

## Aiheesta muualla
*
Cedars Motorsport

**Cedars Motorsport** on libanonilais-espanjalainen pikkuformulatalli. Talli on kilpaillut European F3 Open sarjassa vuodesta 2010 saakka, voittaen sarjan mestaruuden vuonna 2010, jolloin talli kilpaili libanonilaisella lisenssillä. Vuodesta 2011 talli on kilpaillut espanjalaisella lisenssillä.
Jakub Klášterka

**Jakub Klášterka** (s. 28. huhtikuuta 1994 Plzeň) on tšekkiläinen moottoriurheilija. Vuonna 2009 Klášterka kilpaili Formul'Academy Euro Series -sarjassa ottaen kaksi palkintokorokesijaa ja Formula Renault 2.0 NEC -sarjassa kaksi kilpailua. Vuodet 2010-2011 Klášterka piti välivuotta kilpailemisesta. Vuonna 2012 Klášterka ajoi neljä kilpailua GP3-sarjassa Jenzer-tallissa.

## GP3-tulokset
Kariniemen arboretum

**Kariniemen arboretum** on puulajipuisto, joka sijaitsee Kariniemenmäellä ja Pikku-Vesijärven puistossa. Puistossa ovat nimettyinä seuraavat puut: 

Punakoivu on hieskoivun mutaatio, mikä ei lisäänny luonnossa. Visakoivu on koristeellisissa puutöissä käytetty rauduskoivun arvokas mutaatio.

Puissa on linnunpönttöjä ja Pikku-Vesijärven puistossa on myös kuvanveistäjä Olavi Lanun teoksia niin kuin Kariniemen mäellä, minne on louhittu Lahti Aquan Kariniemen jätevedenpuhdistamo.

## Linnusto

Päijät-Hämeen lintutieteellinen yhdistys ry:n mukaan Kariniemen tyyppilajeja ovat pikkutikka, punarinta, kultarinta, mustapääkerttu, sirittäjä ja  kirjosieppo. Lisäksi muita lintulajeja ovat käenpiika, idänuunilintu, palokärki, pikkusieppo, satakieli, tiltaltti ja nokkavarpunen.  Lisäksi Kariniemenkadun varrella olevan pysäköintialueen länsipuolella voi nähdä sinisorsia, mitkä uivat muutoin Pikku-Vesijärvessä. 

## Lähteet
Päästä(n) höyryy

"**Päästä(n) höyryy**" on Petri Nygårdin kuudennelta studioalbumilta julkaistu single ja sen tuotannosta vastaa MMEN. Siitä on kuvattu myös musiikkivideo. Se julkaistiin 25. huhtikuuta 2012 samana päivänä kun Nygårdin *[[Mun mielestä]]* -albumi ilmestyi.
Haapamäen yhteiskoulu

**Haapamäen yhteiskoulu** on vuonna 1907 perustettu, nykyään yhtenäiskouluna (luokka-asteet 0-9) toimiva oppilaitos Keuruulla. Koulu  vietti satavuotisjuhliaan 1. syyskuuta 2007. Haapamäen yhteiskoulussa oli syyslukukauden 2007 alussa 180 oppilasta.

Haapamäen yhteiskoulu toimi aluksi kansakoulun rakennuksessa, mutta vuonna 1909 yhteiskoululle valmistui jugendtyylistä vaikutteita saanut puinen koulurakennus (Riihontie 1, Haapamäki). Se oli koulukäytössä vuoteen 1966 saakka. Nyttemmin Keuruun museo järjestää tässä Haapamäen vanhassa yhteiskoulussa kesänäyttelytoimintaa yhteistyössä paikallisten yhteisöjen ja taiteilijoiden kanssa.

Haapamäen yhteiskoulu on Keuruun ensimmäinen keskikoulu ja lukio, ja se on eräs Suomen vanhimmista maaseutuoppikouluista. Koulu toimi aluksi viisiluokkaisena, mutta se sai laajentumisluvan kahdeksanluokkaiseksi jo 31. lokakuuta 1919.

Risteysasemapaikkakunnalle sijoitettu yhteiskoulu palveli Keuruun ohella myös Mäntän, Vilppulan, Ruoveden, Multian, Ähtärin, Virtain ja muidenkin kuntien oppikoulun käymisen tarvetta. Haapamäen yhteiskoulussa vuonna 1907–1919 käyneistä oppilaista 63,2 % oli nykyisen Keski-Suomen alueelta, Hämeen läänistä (pääasiassa Kolhosta) oli kotoisin 19 % oppilaista ja Turun ja Porin sekä Uudenmaan lääneistä tuli 2,7 % oppilaista. Laaja oppilasalue oli mahdollinen koulun edullisen sijainnin vuoksi. Haapamäelle päästiin vaivatta etelästä, pohjoisesta, lännestä ja idästä ajan tehokkaimmalla kulkuneuvolla, junalla.

Yhteiskoulun nykyrakennus sijaitsee osoitteessa Riihontie 15.

Keuruun kirkonkylässä alkoi lukiokoulutus vasta vuonna 1963. Kaupungissa oli kevääseen 2007 asti kaksi lukiota, joista Haapamäen yläasteella ja lukiossa oli noin 250 oppilasta ja 22 opettajaa. Haapamäen lukio yhdistettiin kesällä 2007 Keuruun lukioon. 

## Lähteet

## Aiheesta muualla
*Haapamäen yhteiskoulu (peda.net)
Peterbilt

**Peterbilt Motors Company** on yhdysvaltalainen kuorma-autojen valmistajayhtiö, jonka pääkonttori sijaitsee Dentonissa Teksasissa.

## Aiheesta muualla

*Kotisivut
Firenzen suuri synagoga

**Firenzen suuri synagoga** () on synagoga Firenzessä, Italiassa. Sefardilaisen, tyyliltään espanjalais-maurilaisen synagogan pääsuunnittelija oli arkkitehti Marco Treves, ja se rakennettiin vuosina 1874–1882.

Rakennuksen toisessa kerroksessa on Firenzen juutalainen museo, ja pihalla on karkotettujen juutalaisten muistomerkki. Sisällä on rituaaliesineistöä 1600-luvulta saakka.

Toisessa maailmansodassa saksalaiset sotilaat käyttivät synagogaa asevarastona ja tallina. Vetäytyessään Firenzestä he yrittivät räjäyttää rakennuksen, mutta paikalliset vastarintajoukot estivät pahemman tuhon syntymisen.

## Lähteet

## Aiheesta muualla
Jimmy Cowan

**Quinton James "Jimmy" Cowan** (s. 6. maaliskuuta 1982 Gore, Uusi-Seelanti) on uusiseelantilainen rugbynpelaaja, joka pelaa Super Rugby -liigan Otago Highlandersissä. Cowanin pelipaikka on pelinrakentaja (scrum half).

## Ura

Cowan pelasi vuoden 2011 rugbyn maailmanmestaruuden voittaneessa Uuden-Seelannin joukkueessa. Toistaiseksi hän on pelannut 50 maaottelua *All Blacksin* paidassa.

Seuratasolla Cowan on edustanut uusiseelantilaista Highlandersia jo vuodesta 2003 lähtien.
Helepolis

**Helepolis** (, suomeksi *Kaupunkien valtaaja*) oli antiikin aikainen piirityskone, jota käytettiin Rhodoksen piirityksessä vuosina 305–304 eaa. Helepolis oli noin 41 metriä korkea ja noin 21 metriä leveä, ja siinä oli kahdeksan halkaisijaltaan 0,92&nbsp;m kokoista pyörää. Helepolis koostui yhdeksästä kerroksesta, joiden välillä kulki portaat sekä ylös- että alaspäin kulkeville.

Piirityskoneen alin kerros oli noin 65 neliömetriä ja kerrokset pienenivät ylöspäin mentäessä. Torni oli päällystetty kolmelta sivulta tulelta suojaavilla metallilevyillä, ja sen seinissä oli aukot torniin asennettuja ballistoja ja katapultteja varten. Tornissa oli tilaa monelle katapultille. Tornia liikutettiin eteenpäin vetämällä sen eteen maahan ankkuroituihin väkipyöriin kiinnitettyjä köysiä.

## Lähteet
Tanskalaiskirves

**Tanskalaiskirves** oli alkujaan viikinkien käyttämä taistelukirves, joka kehitettiin 700-luvulla ja pysyi eri sotajoukkojen käytössä 1300-luvulle. Kirveen varsi oli noin 1,5 metriä pitkä ja sen raudasta tai teräksestä valmistettua terää oli pyöristetty ylä- ja alareunasta leikkauspinnan pidentämiseksi. Leikkaustehon lisäämiseksi kirveen terä oli kalteva alas- tai taaksepäin. 

## Lähteet
Porin Urheiluveteraanit

**Porin Urheiluveteraanit** oli vuonna 1954 perustettu porilainen urheiluseura ja oman ilmoituksensa mukaan Suomen vanhin aikuisurheiluyhdistys. Ikäraja seuraan liittymiseksi oli 30 vuotta ja se oli Suomen aikuisurheiluliiton jäsen.

Vuoden 2024 alusta seura yhdistyi Porin Yleisurheilun aikuisurheiluun.

## Lähteet